Иахьа, «Жәларбжьаратәи афонд Аҧсны» Аҧсны аҭҵаарадыррақәа ракадемиа иаҵанакуа Д.И. Гәлиа ихьӡ зху Аҧсуаҭҵааратә институт Ахыҵхырҭаҭҵааратә ҟәша ҳамҭас ианаҭеит акомпиутертә техника.
Аҧсуаҭҵааратә институт аҟны Ахыҵхырҭатә ҟәша имҩаҧнагоит акрызҵазкуа, ихәарҭоу аус. Уахь иаҵанакуеит еиуеиҧшым ахыҵхырҭақәеи, аусшәҟәқәеи реиҭашьақәыргылара, иара убас ижәытәу анапылаҩырақәеи, аҭыжьымҭақәеи реиҭагара.
Акультуреи Аҵарадырреи
"Адырра ҿыц"
Инарҭбааны
29/10 2018
«Жәларбжьаратәи афонд Аԥсны» Аԥсуа драматә театр аҳамҭа ананашьеит
«Жәларбжьаратәи афонд Аԥсны» имҩаԥнаго апроект «Атехнологиа ҿыцқәа» аҳәаақәа ирҭагӡаны Аԥснытәи аҳәынҭқарратә драматә театр оргтехника ҳамҭас иананашьеит.
Акыр шықәса раахыс «Жәларбжьаратәи афонд Аԥсныи» Аԥснытәи Аҳәынҭқарратә драматә театри аусеицура рыбжьоуп. Атеатр ацхыраарала ҳапроектқәа ираԥхьагылоу «Атеатри ахәыҷқәеи» қәҿиарала имҩасуеит.
Аиԥылараҿы «Жәларбжьаратәи афонд Аԥсны» ахада Сонер Гогәуа, атеатр адиректор ҭабуп ҳәа иеиҳәеит аусеицзуразы, иара убас иазгәеиҭеит аԥхьаҟагьы аусуреи ацхыраареи ишазыхиоу, атеатр-ҳажәлар ркультуратә хәышҭаара хатәрақәа ируакуп.
Акультуреи Аҵарадырреи
"Адырра ҿыц"
Инарҭбааны
22 Жәа
«Аҧсынтәыла сара стәыла»
«Жәларбжьаратәи афонд Аҧсны» аҧшьгарала, аҧсышәала иҭыҵит ажурнал «Аҧсынтәыла сара стәыла» ахҧатәи аномер.
Аӡырга
Акультуреи Аҵарадырреи
Инарҭбааны
31/10 2017
Аҧсуа ҭҵааратә институт аҭоурых аҟәша ауадаҟны аиҭашьақәыргыларатә усурақәа хыркәшоуп
Ааигәа, ауаажәларратә еиҿкаара «Жәларбжьаратәи афонд Аҧсны» ахада Сенер Гогәуеи, Аҧсны аҭҵаарадыррақәа ракадемиа иаҵанакуа Д.И.Гәлиа ихьӡ зху Аҧсуа ҭҵааратә институт аиҳабы Арда Ашәбеи, аусеицуреи аиҩызареи рыбжьаҵаразы аиқәшаҳаҭра рнапы аҵарҩит.
Аиқәшаҳаҭра инақәыршәаны, «Жәларбжьаратәи афонд Аҧсны» ахахьы иагеит Аҧсуаҭҵааратә институт аҭоурых аҟәша ауада аремонт аҟаҵара.
Акультуреи Аҵарадырреи
Асоциалтә
Инарҭбааны
18/10 2017
Аҟәатәи ацәыргақәҵатә зал хада аҟны имҩаҧысит арт-пленер «Аҧсны ҭагалантәи аҧшшәқәа - 2017»
Ахәбатәи Жәларбжьаратәи арт-пленер «Аҧсны ҭагалантәи аҧшшәқәа-2017» ҳтәылаҿы имҩаҧысуан жьҭаара 10 инаркны 17-нӡа. Ари аамҭа иалагӡаны, Аҧснеиҧш егьырҭ аҳәынҭқаррақәа рҟынтә арт-пленер иалахәыз асахьаҭыхыҩцәеи, арҵаҩцәеи, астудентцәеи алшара рыман Аҧсны аҭыҧ ҧшӡарақәа рҭаара, рҟазара аӡыргара.
Асахьаҭыхыҩцәа мчыбжьык иалагӡаны рнапы иҵырхыз иреиӷьыз русумҭақәа Аҟәатәи ацәыргақәҵатә зал хада аҟны иӡырган. Аихшьаалатә усмҩаҧгатә зхы алазырхәыз рхыҧхьаӡараҿы иҟан, арт-пленер аспонсорцәа ируаӡәку «Жәларбжьаратәи афонд Аҧсны» ахаҭарнакцәа.
Акультуреи Аҵарадырреи
Инарҭбааны
24/07 2017
Ҭырқәтәылатәи аспециалистцәа «Академиа» арҵаҩцәа рзы атренингқәа мҩаҧыргеит
«Жәларбжьаратәи афонд Аҧсны» ааҧхьарала, Ҭырқәтәылантәи аҵарадырра аганахь ала ҳтәыла иаҭааит ҳџьынџьуаа Фиген Ашьхарааҧҳаи Иасемин Оҭырҧҳаи. Фиген Ашьхарааҧҳа, Адаҧазар ақалақь аҿы абызшәа ашкол аҟны аус луеит, Иасемин Оҭырҧҳа, Сҭампылтәи аҳәынҭқарратә университет аҟны апедагогикатә ҭҵаарадыррақәа дырдокторуп.
Акультуреи Аҵарадырреи
"Академиа" - Арҵаратә центр
Инарҭбааны
03/07 2017
«Жәларбжьаратәи афонд Аҧсны» ахада ихаҭыҧуаҩ Мақсим Ӷәынџьиа усуратә визитла Испаниа дыҟоуп
Акультуратә цәыргақәҵатә центр «Табакалер» имҩаҧысуеит афранцыз режиссиор Ерик Бодлер ицәыргақәҵа. Ацәыргақәҵа аҳәаақәа ирҭагӡаны иӡыргоуп афильм «Асалам шәҟәқәа Мақс иахь» захьӡу, иара убас (Не посольство Абхазии).«Жәларбжьаратәи афонд Аҧсны» ахада ихаҭыҧуаҩ Мақсим Ӷәынџьиа иусбарҭаҿы идикылоит хыҧхьаӡара рацәала асасцәа, урҭ рыбжьара иҟоуп ажурналистцәа, аҭҵааҩцәа, афилософцәа, иара убас Аҧсны акультура, иааидкыланы атәыла аҿатә ҧсҭазаара иазҿлымҳау зегьы. Зыӡбахә азгәаҭоу апроект «Не посольство Абхазии» хацыркын 2014 ш. рзы, Париж.
Акультуреи Аҵарадырреи
Адәныҟатәи
Инарҭбааны
12/06 2017
Аҧсуа бызшәа акурсқәа хәыда-ҧсада арҵара
Иахьа, арҵаратә центр «Академиа» аҟны имҩаҧысит хатәгәаҧхарала аҧсуа бызшәа арҵаразы хәыда-ҧсада еиҿкааз апроект аихшьаала. Фымз иалагӡаны акурсқәа ирхысуан 50-ҩык.
«Жәларбжьаратәи афонд Аҧсны» ахада Сенер Гогәуеи, афонд аҟны иаҧҵоу аҧсуаразы ахеилак анапхгаҩы Оқтаи Ҷкотуеи иазгәарҭеит, аҧсуа бызшәа арҵаразы еиҿкаау акурсқәа алҵшәа бзиа шааарышьҭуа. Абызшәа ззымдыруаз астудентцәа, уажәшьҭарнахыс алшара рымоуп рхатәы бызшәала ацәажәара.
Акультуреи Аҵарадырреи
"Академиа" - Арҵаратә центр
Инарҭбааны
15/05 2017
Б. Шьынқәба ироман «Ацынҵәарах» аҧхьара хыркәшоуп Ҭырқәтәыла
Аҧсны аҳәынҭқарра, аҧсуа телерадиоеилахәыра, «Жәларбжьаратәи афонд Аҧсны» русеицурала еиҿкаау апроект «Ацынҵәарах» аҧхьара мҩаҧысуан Ҭырқәтәыла. Аҧсны Жәлар рышәҟәыҩҩы, ароман «Ацынҵәарах» автор Баграт Шьынқәба шәышықәса ихыҵра инамаданы, ҳтәыла араионқәа зегьы рҟны ихацыркуп ароман хәҭа-хәҭала аҧхьара. Маи 10 инаркны 14-нӡа, ари ауснагӡатә иацҵан хдиаспора ахьынхо Ҭырқәтәыла. Адаҧазар, Сақариа, Сҭампыл, Қьефқьен, Џьгьарда-Сауксу аҭыҧқәа рҟны еиҿкаан ҳџьынџьуаа злахәыз аҭыхрақәа. Ԥшьымш ирылагӡаны «Ацынҵәарах» иаҧхьеит жәиҧшьҩык.
Адемографиеи Арепатриациеи
Акультуреи Аҵарадырреи
Инарҭбааны
19/04 2017
Апроект «Атеатри ахәыҷқәеи» аусура иацнаҵеит
Иахьа, «Жәларбжьаратәи афонд Аҧсны» аҧшьгарала, Очамчыра араион иаҵанакуа ақыҭақәа Гәыҧ, Акәасқьа, Арасаӡыхь абжьаратә школқәа рҟынтә, Гагратәи абжьаратә школқәа хҧа рҟынтә ашколхәыҷқәа, иара убас ҳџьынџьуаа хәыҷқәа алшара рыман Аҧснытәи аҳәынҭқарратә драматә театр аҭаара. Урҭ ирыцын арҵаҩцәеи, афонд ахаҭарнакцәеи. Ашколхәыҷқәа рхыҧхьаӡара 100-ҩык рҟынӡа инаӡон. Дара ахәаҧшит Самсон Ҷанба ипиеса иалху «Амҳаџьырцәа» ала иқәыргылоу аспектакль.